আজ দিল্লি আইআইটি-তে এক প্রশ্নোত্তর অনুষ্ঠানে গিয়ে জুকেরবার্গ বলেন, ‘‘নেট নিউট্রালিটিকে আমি পুরোপুরি সমর্থন করি। বিষয়টিকে এগিয়ে নিয়ে যাওয়ার জন্য যা যা করণীয়, তা করতে আমি রাজি। যে আইনই হোক, তাতে আমাদের সায় রয়েছে।’’ নেট নিউট্রালিটির পক্ষে জুকেরবার্গের সওয়াল অবশ্য এই প্রথম নয়। এর আগেও আমেরিকায় তো বটেই, অন্যান্য দেশে গিয়েও নেট নিউট্রালিটির পক্ষে কথা বলেছেন ‘ফেসবুক’-এর প্রতিষ্ঠাতা।